****

**REPUBLIKA HRVATSKA**

**ZADARSKA ŽUPANIJA**

**OBJAVLJUJE JAVNI POZIV**

**za iskazivanje interesa radi zakupa poslovnog prostora**

**na području grada Zadra**

**I Predmet poziva**

Zadarska županija, Upravni odjel za javnu nabavu i upravljanje imovinom, objavljuje namjeru uzimanja u zakup poslovnog prostora **na području grada Zadra,** za vlastite potrebe i potrebe pravnih osoba kojima je Županija osnivač i/ili vlasnik, odnosno u kojima Županija ima većinski udio u kapitalu ili većinsko pravo u odlučivanju, na vrijeme do pet (5) godina, površine do 400 m2, minimalno dvanaest (12) uredskih prostorija, s pratećim pomoćnim prostorijama (WC-om, ostavom, hodnikom,…).

**II Opis predmeta zakupa**

Poslovni prostor mora udovoljavati sljedećim uvjetima:

* da se nalazi na području grada Zadra,
* da je ponuditelj vlasnik objekta,
* da je namijenjen za obavljanje poslova uredskih i sličnih djelatnosti,
* da korisna površina poslovnog prostora iznosi do 400 m2, sa minimalno dvanaest (12) uredskih prostorija, s pratećim pomoćnim prostorijama (WC-om, ostavom, hodnikom,…);

**III Uvjeti za prihvat ponude s iskazanim interesom**

Zainteresirani ponuditelj može biti fizička ili pravna osoba, vlasnik nekretnine u trenutku dostavljanja ponude.

Ponuda, prema ovom pozivu, treba sadržavati:

- detaljan opis objekta;

- traženi iznos mjesečne zakupnine;

- dokaz o vlasništvu poslovnog objekta (izvornik ili ovjerena preslika);

- dokaz o prebivalištu fizičke osobe (preslika osobne iskaznice), odnosno dokaz o registraciji pravne osobe (preslika);

- izvornik ili ovjerenu presliku potvrde iz koje je vidljivo nepostojanje poreznog duga ponuditelja, a koja potvrda ne smije biti stariji od 30 (trideset) dana računajući od dana objave ovoga poziva;

**IV Rok za podnošenje ponuda i izbor**

**Rok za podnošenje pisanih ponuda je 8 dana, računajući od prvoga sljedećeg dana nakon objave poziva na službenim web stranicama Zadarske županije.**

Ponuda se dostavlja u zatvorenoj poštanskoj omotnici neposredno na pisarnicu naručitelja.

Na zatvorenoj omotnici mora biti naznačeno:

- na prednjoj strani omotnice:

ZADARSKA ŽUPANIJA

Božidara Petranovića 8

23000 Zadar

Ponuda za zakup poslovnog prostora na području grada Zadra – NE OTVARAJ

- na poleđini ili u gornjem lijevom kutu omotnice:

Naziv i adresa ponuditelja

Nepravodobne i nepotpune ponude neće se razmatrati.

Otvaranje ponuda neće biti javno.

Najpovoljnija ponuda je ponuda koja, uz ispunjavanje uvjeta iz ovog poziva, sadrži i najniži iznos mjesečne zakupnine.

Nakon razmatranja pristiglih ponuda pozvat će se ponuditelj čija se ponuda ocijeni najpovoljnijom da preda obvezujuću ponudu u roku od 15 dana od zaprimanja poziva.

Zadarska županija zadržava pravo ne izabrati niti jednu od dostavljenih ponuda, u kojem slučaju ponuditeljima ne pripada pravo potraživati naknadu bilo kakve vrste od Zadarske županije.

**KLASA: 406-01/19-01/05**

**URBROJ: 2198/1-17/1-19-1**

**Zadar, 10. listopada 2019. godine**